Մադրիդի «Ռեալի» ու Խորվաթիայի ազգային ընտրանու կիսապաշտպան Լուկա Մոդրիչը France Press-ին ասել է, թե իր պատկերացմամբ որ ֆուտբոլիստն է արժանի այս տարվա «Ոսկե գնդակին»: Այդ ֆուտբոլիստը Մադրիդի «Աթլետիկոյի» ու Ֆրանսիայի ազգային հավաքականի հարձակվող Անտուան Գրիզմանն է. «Ես կդնեի Անտուան Գրիզմանի վրա: Մբապե՞ն: Նա անսովոր տաղանդի տեր է, ու հրաշալի ապագա է սպասում նրան, սակայն արդեն իսկ ցուցադրում է գերազանց մակարդակ: Նա իսկապես առանձնահատուկ է»: Ընթերցողին հիշեցնենք, որ Ազգերի լիգայի խաղարկության խմբային հանդիպումում Ֆրանսիայի ընտրանին Անտուան Գրիզմանի դուբլի շնորհիվ է պարտության մատնել Գերմանիայի ընտրանուն՝ ոչ միայն հասնելով կամային հաղթանակի, այլև գերմանական մեքենային զրկելով խաղարկության շարունակությանը մասնակցելու հնարավորությունից: